સ્વામી શ્રીમાધવપ્રિયદાસજીએ આ કોન્ફરન્સમાં જણાવ્યું હતું કે, ‘આજે સંઘર્ષની નહિ, સમન્વયની જરૂર છે. દુનિયાના પ્રત્યેક ધર્મે એકબીજાને અંતરથી આદર આપતા શીખવું પડશે.’ ‘દુનિયાના વિવિધ ધર્મોમાં અનેક વિરોધાભાસો છે તો સાથે સાથે સમાનતાઓ પણ એટલી જ છે. આપણે સમાનતાઓના પ્રવર્તન માટે પ્રયાસ કરવો જોઇએ. આજની સ્કૂલોમાં સાયન્સ અને ટેક્‌નોલોજીની સાથે સાથે માનવજીવનના મૂલ્યોની શિક્ષા પરમ આવશ્યક છે. દારૂ વગેરે વ્યસનોથી મુક્ત સમાજની રચના આપણો કોમન એજન્ડા હોવો જોઇએ. સર્વ પ્રકારની હિંસા વિશ્વશાંતિને બાધા પહોંચાડનારી છે. આપણે હિંસામુક્ત સમાજની રચના કરવી જોઇએ.’